CELEX: 32010R0119
Language: et
Date: 2010-02-09 00:00:00
Title: Komisjoni määrus (EL) nr 119/2010, 9. veebruar 2010 , millega muudetakse määrust (EL) nr 1233/2009, milles sätestatakse turutoetuse erimeede piimasektoris

10.2.2010   
            
            
               ET
            
            
               Euroopa Liidu Teataja
            
            
               L 37/26
            
         KOMISJONI MÄÄRUS (EL) nr 119/2010,
   9. veebruar 2010,
   millega muudetakse määrust (EL) nr 1233/2009, milles sätestatakse turutoetuse erimeede piimasektoris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, (1) eriti selle artiklit 9,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (2) eriti selle artiklit 186 ja artikli 188 lõiget 2 koostoimes artikliga 4,
   ning arvestades järgmist:
   
               (1)
            
            
               Komisjoni määruse (EL) nr 1233/2009 (3) lisas on sätestatud summad selliste piimatootjate toetamiseks, kes kannatavad tõsiselt piimasektori kriisi tõttu. Kuna kõnealused summad on kehtestatud eurodes, on kogu Euroopa Liidus meetme ühetaolise ja samaaegse kohaldamise tagamiseks vaja selliste liikmesriikide puhul, kes ei ole eurot ühisrahana kasutusele võtnud, kindlaks määrata kõnealuste summade omavääringusse konverteerimise ühtne kuupäev. Seepärast on asjakohane määrata kindlaks vahetuskursi rakendusjuhu kuupäev vastavalt määruse (EÜ) nr 2799/98 artiklile 3.
            
         
               (2)
            
            
               Võttes arvesse määruse (EÜ) nr 2799/98 artikli 3 lõike 1 teises taandes osutatud põhimõtet ja artikli 3 lõikes 2 osutatud kriteeriume, peaks rakendusjuhu kuupäev olema määruse (EL) nr 1233/2009 jõustumise kuupäev.
            
         
               (3)
            
            
               Seetõttu tuleks määrust (EL) nr 1233/2009 vastavalt muuta.
            
         
               (4)
            
            
               Selleks et tagada meetme ühetaoline ja samaaegne võimalikult kiire kohaldamine kogu Euroopa Liidus, peaks käesolev määrus jõustuma viivitamata ning seda tuleks kohaldada alates määruse (EL) nr 1233/2009 jõustumise kuupäevast.
            
         
               (5)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusele (EL) nr 1233/2009 lisatakse pärast artiklit 3 artikkel 3a:
   
      „Artikkel 3a
      Lisas sätestatud summade suhtes kohaldatav vahetuskursi rakendusjuhu kuupäev on 17. detsember 2009.”
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas. Seda kohaldatakse alates 17. detsembrist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. veebruar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 349, 24.12.1998, lk 1.
   
      (2)  ELT L 299, 16.11.2007, lk 1.
   
      (3)  ELT L 330, 16.12.2009, lk 70.